tomron87/hebrew-wikipedia-sentences-corpus huggingface dataset:
מה שמייחד טאבלט זה הוא עוביו הדקיק, 8.6 מ"מ (לעומת 8.8 באייפד 2 של אפל), ומשקלו הקל (565 גרם בלבד).
סמסונג גלקסי טאב 2 10.1
טאבלט זה מהווה המשך של סמסונג גלקסי טאב 10.1. הוא פועל על מערכת ההפעלה אנדרואיד 4.0.3, אך ניתן לשדרגו לאנדרואיד 4.2.2 (העדכון הרשמי האחרון מטעם סמסונג, נכון לינואר 2014).
הטאבלט תומך בחיבור אלחוטי לרשתות Wifi, בתקן שיתוף הקבצים בלוטות', וכן בגלישה ברשת הסלולרית 3G.
מאפיין מיוחד של הטאבלט הוא הרמקולים הגדולים בצדיו, המהווים יתרון עבורו.
טאבלט זה הוא גרסת ההמשך של גלקסי טאב הראשון והשני.
הוא מריץ את מערכת ההפעלה אנדרואיד 4.2.2. מאפייניו החדשים של הטאבלט הם: השתקת/השהיית צלילים (מוזיקה) על ידי כיסוי המסך, שהות חכמה אשר יכולה להתאים את המסך לפי פניו של המשתמש ו-Group Play הנותן שיתוף של קבצים, שירים, סרטים ומשחקים בין מכשירי סמסונג.
שבוע לאחר השקת הגלקסי טאב הודיעה סמסונג שנמכרו 600,000 יחידות.
ב-4 בדצמבר דווח ש-1,000,000 יחידות נמכרו, חודשיים לאחר ההשקה.
[51] בינואר 2011 הודיעה סמסונג שהיא מכרה 2 מיליון יחידות, אך מאוחר יותר הבהירה כי המספר התייחס למספר הפריטים שנשלחו לחנויות, ולא לאלו שנמכרו ללקוחות.
Samsung Galaxy Note (בתעתיק לעברית: סמסונג גלקסי נוט) הוא פאבלט של חברת סמסונג.
המכשיר משלב יכולות של טלפון סלולרי ומחשב כף יד המסוגל להתחבר לאינטרנט, וכמו כן, יכולות של טאבלט.
המכשיר הוכרז על ידי סמסונג במהלך 2011 IFA בברלין.
הוא שוחרר לראשונה לציבור בגרמניה בסוף אוקטובר 2011, ובמדינות אחרות זמן קצר לאחר מכן.
בסוף נובמבר, הוא היה זמין בשווקים הגדולים ביותר, כולל מזרח אסיה, אירופה והודו.
בחודש דצמבר 2011, הודיעה סמסונג כי כמיליון גלקסי נוט שווקו בתוך פחות מחודשיים, וכי גרסה בצפון אמריקה תהיה זמינה בפברואר 2012. הגרסה האמריקאית של הגלקסי נוט הופיעה בינואר 2012 בתערוכת 2011 International CES בלאס וגאס, שבה התאפשרה לעיתונאים לקבל הצצה מוקדמת במכשיר החדש.
ברבעון הראשון של שנת 2012, בין ינואר למרץ, נמכרו 5 מיליון יחידות.
ה-Galaxy Note כולל מעבד כפול ליבה בעל מהירות שעון 1.4GHz, מסך מגע בגודל 5.3 אינץ', עט מגע מסדרת S-Pen.
למכשיר זיכרון פנימי נדיף 1GB, וזיכרון אחסון פלש בנפח 16GB הניתן להרחבה בחריץ micro SD/T-Flash לעד 32GB נוספים.
במכשיר רזולוציית המסך WXGA 1280x800, מסוג HD Super AMOLED, ודחיסות פיקסלים של 286 ppi, עומק צבע 16 מיליון צבעים.
ל-Galaxy Note מצלמה עיקרית ברזולוציה 8 מגה-פיקסל+פלאש LED, מצלמה זו מסוגלת להקליט וידאו באיכות של עד HD 1080p ללא תמיכה בזום או HD 720p עם זום.
למכשיר סוללת Li-ion בקיבולת של 2500mAh.
רמת קרינה נמוכה יחסית של 0.34 W/kg
המכשיר מגיע עם מערכת ההפעלה אנדרואיד של גוגל בגרסה 2.3.5 Gingerbread עם ממשק הTouchWIZ 4.0 החדש של סמסונג.
עוביו של המכשיר עומד על קצת יותר מ-9.5 מ"מ..
Samsung Galaxy Note II (בתעתיק לעברית: סמסונג גלקסי נוט 2) הוא טלפון חכם בעל מסך מגע של חברת סמסונג.
המכשיר הוצג לראשונה ב-29 באוגוסט 2012, בלונדון, והושק באוקטובר.
המכשיר כולל מסך מסוג HD Super Amoled RGB ברזולוציה של 1280x720 בגודל "5.5 כאשר דחיסות הפיקסלים עומדת על 267 ppi.
זכוכית המסך היא מסוג Gorilla Glass 2 של חברת Corning.
הוא מכיל מעבד מרובע ליבות 1.6 Ghz מסוג Exynos של סמסונג.
לטלפון מצלמה אחורית ברזולוציית 8 מגה-פיקסל ופלאש LED.
מצלמה זו מסוגלת להקליט וידאו באיכות של 1080p במהירות של 30FPS (פריימים לשנייה).
המצלמה מסוגלת לצלם כמה תמונות ולבחור מהן את התמונה הכי טובה (best photo) ואף לבחור את התמונה שבה כולם מחייכים ומסתכלים למצלמה (best faces).
חיישנים - למכשיר קיים חיישן תנועה מבוסס טכנולוגית גירוסקופ, המאפשר לבצע פעולות שונות באמצעות מחוות.
כמו כן, קיים חיישן קרבה, NFC וברומטר.
כניסות - למכשיר כניסות מיקרו USB (גרסה 2.0) לטעינה ולחיבור למחשב, וכניסת אודיו 3.5 מילימטר לאוזניות.
קישוריות - למכשיר קישוריות Wi-Fi בתקנים b/g/n וכן WiFi Direct לחיבור ישיר בין שני מכשירים, בלוטות' 4.1.0 עם A2DP, מקלט GPS.
תמיכה בקבצים - המכשיר תומך בקובצי קול בפורמטים MP3 ,WAV ,eAAC, ובקובצי וידאו בפורמטים MP4 WMV ,H.264 ,H.263 ,DivX ,XviD.
סוללה - סוללת ליתיום-יון בהספק של 3100 mAh, נשלפת וניתנת להחלפה.
למכשיר אפשרות לטעינה אלחוטית של הסוללה.
צבע - המכשיר זמין בצבעים אפור "טיטניום", ולבן "שיש".
המכשיר מגיע עם עט סטיילוס המכונה S Pen ומביא איתו מגוון יכולות:
Air View- המכשיר מאפשר להציג תצוגה מקדימה של סרטים, הודעות דוא"ל ועוד ללא מגע במסך באמצעות החזקת העט מעל המקום הרצוי במסך.
Popup Note - כשלוחצים על הכפתור שעל העט פעמיים על המסך נפתח חלון קטן של S-Note שבו ניתן לרשום הערות.
הטלפון מגיע עם מערכת ההפעלה אנדרואיד של גוגל בגרסה 4.1.1 (Jelly Bean) עם ממשק ה-TouchWIZ Nature UX החדש של סמסונג בשנת 2014 יצא לאור עדכון נוסף למכשיר זה בשם kitkat) 4.4.2)
סמסונג החלה למכור את המכשיר במגוון מדינות.
ב 3/11/12 היא דיווחה שנמכרו 3 מיליון יחידות של המכשיר.
ב 25 בנובמבר 2012 דיווחה כי 5 מיליון יחידות נמכרו.
Samsung Galaxy Note 3 הוא פאבלט המיוצר ומשווק על ידי חברת סמסונג.
המכשיר מופעל על ידי מערכת ההפעלה אנדרואיד בגרסת ג'לי בין 4.3 עם ממשק ה-TouchWiz מבית סמסונג, הכולל את עט ה-S Pen .ההכרזה על ה-Galaxy Note 3 התקיימה באירוע מקדים לתערוכת IFA 2013 בברלין ב-4 בספטמבר 2013, והושק במספר מדינות באותו החודש.
בישראל הושק המכשיר בתאריך ה-9 בספטמבר 2013. למכשיר עיצוב דק מקודמו, עם גב דמוי עור.
בחודשיים הראשונים להפצתו, נמכרו כ-10 מיליון יחידות של המכשיר.
בסקר שנערך בארצות הברית של השוואה בין אייפון לגלקסי זכה הגלקסי ביתרון של 54 נקודות מול האייפון והגלקסי Note 3 בהפרש 66 נקודות מהגלקסי הרגיל ולפיכך ניתן להסיק כי ה-Note הוא גרסה משופרת וטובה של הגלקסי ובין המכשירים הטובים בשוק, נכון למועד הכרזתו.
למרות כל היתרונות שלו וההישגים המרשימים שלו, הוא מכשיר המתאפיין במשקל רב יחסית, ובגלל זה יש המתקשים להשתמש בו.
ה-Galaxy Note 3 עשוי פוליקרבונט כמו מכשירים אחרים של סמסונג מאותה שנה, אך עם גב פלסטיק דמוי עור.
בעל עובי של 8.3mm אשר הופך אותו לדק יותר מהמכשיר הקודם בסדרה, ומעט קל יותר.
גרסת ה-LTE (דור רביעי) כוללת את מעבד ה-Snapdragon 800 הכולל מעבד בעל ארבע ליבות במהירות 2.3GHz, בעוד גרסת הדור השלישי כוללת את פלטפורמת ה-Exynos 5420 הכוללת מעבד בעל ארבע ליבות במהירות 1.9GHz עבור ביצועים כבדים ומעבד ארבע ליבות במהירות 1.3GHz עבור ביצועים חלשים.
למכשיר יש מצלמה אחורית 13MP עם פלאש LED יחיד ומצלמה קדמית 2.1MP.
המצלמה האחורית יכולה לצלם וידאו ב-HD 1080P ואף בגרסת ה-LTE ניתן לצלם ב-4K.
המכשיר כולל 3GB של זיכרון RAM, הראשון בטלפון סלולרי.
למכשיר מסך 5.7 אינץ' ברזולוציית HD מלאה, 1080X1920 בטכנולוגיית SUPAR AMOLED.
למכשיר סוללת 3200mAh וחיבור USB 3.0 (הראשון בטלפון סלולרי) המאפשר סנכרון מהיר יותר עם המחשב וטעינה מהירה יותר.
המכשיר מגיע בשני נפחי אחסון: 32GB (נפח האחסון היחיד הנמכר על ידי היבואנית בישראל, סאני תקשורת) או 64GB הניתן להרחבה באמצעות כרטיס micro SD עד 64GB.
המכשיר כולל את עט ה-s pen שכולל אפשרויות חדשות.
Galaxy Note 3 זמין בישראל בשני צבעים: שחור ולבן, שתי האפשרויות הנוספות, ורוד, ואדום-זהוב לא זמינות בישראל ביבוא רשמי.
Galaxy Note 3 מגיע עם מערכת ההפעלה אנדרואיד בגרסת 4.3 "ג'לי בין", הכולל את ממשק ה-TouchWiz מבית סמסונג.
למכשיר יש תכונות חדשות לעט ה-s pen והוא כולל "גלגל" חדש הנותן את התכונות החדשות: צילום חדש וכתיבה עליו, קיצור דרך ליישום ה-memo, חלונות "קופצים" הניתן לשנות את גודלם וחיפוש במכשיר.
גם יישום ה-memo עודכן וכרגע ניתן לכתוב מספר או כתובת אינטרנט או משפט ביישום והיישום מזהה את הכתוב וכאשר המשתמש כותב, לדוגמה, מספר, אז יש למשתמש אפשרות לחפש במנוע החיפוש או להתקשר למספר זה או לשמור אותו כאיש קשר ועוד.
פיצ'ר חדש נוסף הוא עדכון לשני החלונות במקביל וכרגע ניתן את אותו יישום בשני חלונות שונים.
בנוסף, סמסונג בשיתוף פעולה עם flipboard יצרה את "my magazine" (בתרגום: המגזין שלי) המאפשר להוסיף מקורות הן מרשימת אתרי חדשות והן מן הרשתות החברתיות.
Samsung Galaxy Note 10.1 גרסת 2014 הוא מחשב לוח מבוסס מערכת ההפעלה אנדרואיד בגרסת 4.3 (ג'לי בין) עם ממשק הטאצ'וויז של החברה.
המכשיר מיוצר ומשווק על ידי חברת סמסונג.
הוא שייך לדור החדש של מחשבי הלוח המיוצרים על ידי סמסונג הכולל את ה-Galaxy note 8.0. הוא הוכרז ב-4 בספטמבר 2013 והושק ברחבי העולם באוקטובר 2013. הוא היורש של ה-Samsung Galaxy Note 10.1 הראשון.
Samsung Galaxy Note 10.1 הוכרז ב-4 בספטמבר 2013. הוא הוצג יחד עם ה-Galaxy note 3 וה-Galaxy Gear בתערוכת IFA 2013 ובניו יורק בו זמנית.
סמסונג הודיעה שהמכשיר יושק בחודש אוקטובר ברחבי העולם, במחיר של החל מ-549 דולר.
רוב התכונות הייחודיות למכשיר הם עבור עט הסטילוס ה-S Pen שמגיע עם המכשיר.
זה כולל: חלונות "צפים", חיפוש במכשיר, כתיבה על המסך, מחברת, זיהוי כתב יד (עובד גם בעברית) ועוד.
למכשיר יש את מערכת ההפעלה אנדרואיד בגרסת 4.3 (ג'לי בין) וכולל את ממשק
הוא כולל יישומים של סמסונג, חלקם לקוחים ממכשיר הטאבלט שהוצג יחד איתו ה-Galaxy note 3 ומכשיר הדגל ה-Galaxy S4 ביניהם גם מחוות שונות (לא כולל את כל המחוות שכלולות במכשירים סלולרים לשוק הגבוה מבית סמסונג) כמו: my magzin, ה-s voice.
המכשיר כולל גם יישומים של Google הכלולים במערכת ההפעלה אנדרואיד: Google Play ,YouTube ,Gmail ועוד.
המכשיר זמין ב-WIFI בלבד, WIFI/3G, WIFI/ 4G.
למכשיר יש שני סוגים של מעבדים בגרסאות ה-WIFI בלבד וה-WIFI/3G הוא כולל מעבד מבית סמסונג הכוללת את פלטפורמת ה-Exynos 5420 הכולל 4 ליבות לביצועים כבדים במהירות 1.9GHz ו-4 ליבות לביצועים חלשים במהירות 1.3GHz ומאיץ גרפי ARM Mali-T628MP6 .
גרסת ה-4G כוללת מעבד מרובע ליבות ופלטפורמת ה-Snapdragon 800 במהירות 2.3GHz .
למכשיר יש חיישן אינפרה אדום לשליטה עבור מכשירים שונים.
למכשיר יש סוללה בנפח 8,220mAh וחריץ הרחבה לכרטיס micro SD עד 64GB.
הזיכרון מגיע בשלושה נפחי אחסון: 32GB,16GB ו-64GB (בפועל מקום האחסון יהיה פחות).
המכשיר מגיע בשני צבעים: כחול ולבן.
Samsung Galaxy Note/Tab PRO 12.2 הוא מחשב לוח מבית סמסונג הכולל מסך מגע בגודל 12.2 אינץ' ברזולוציית 2560X1600. הטאבלט הושק ב-6 בינואר 2014, והוא כולל את עט הסטיילוס ה-S PEN.
הטאבלט מצויד במסך מגע בגודל של 12.2 אינץ' בחדות של 2560X1600. הוא יצא בשתי גרסאות, כשלכל אחת ערכת שבבים אחרת.
הראשונה, גרסת ה-Wi-Fi כוללת ערכת סמסונג אקסינוס 5240 שכוללת שני מעבדים, אחד מרובע ליבות עם קצב שעון של 1.9GHz ומעבד שני במהירות 1.3GHz לביצועים נמוכים יותר.
הגרסה השנייה, גרסת ה-LTE כוללת את ערכת השבבים סנאפדרגון 800 שכוללת מעבד מרובע ליבות במהירות 2.3GHz.
שתי הגרסאות כוללות זיכרון RAM של 3 גיגה.
מערך הצילום של המכשיר כולל מצלמה אחורית של 8 מגה-פיקסל, ומצלמה קדמית של 2 מגה-פיקסל, לצד נפח אחסון פנימי של 32 גיגה בייט הניתן להרחבה באמצעות כרטיס Micro-SD.
בטאבלט קיים שקע USB 3.0.
המכשיר הושק עם מערכת ההפעלה אנדרואיד בגרסת 4.4.2 ("קיטקט") עם ממשק ה-Magzin UI שמפותח על ידי סמסונג.
הוא כולל עט סטיילוס מסוג S-PEN שמאפשר שימושים נוספים.
סמסונג גלקסי נוט 4 הוא טלפון חכם מבוסס מסך מגע מתוצרת סמסונג, ופאבלט הדגל הרביעי שלה.
למכשיר מסך 5.7 אינץ' ברזולוציית Quad-HD, מעבד סנאפדרגון 805 מרובע ליבות תוצרת קוואלקום או Exynos 5433 מתומן ליבות תוצרת סמסונג (שבהמשך שמו שונה לאקסינוס 7) לבחירה, מצלמת 16 מגה-פיקסל, חיישן טביעות אצבע, וסוללת יוני ליתיום 3,220 מיליאמפר.
הנוט 4 הוכרז בתערוכת IFA 2014 בספטמבר 2014 והושק בהמשך השנה.
בישראל המכשיר הושק ב-27 באוקטובר 2014.
המכשיר מגיע עם אנדרואיד 4.4.4 עם הממשק העילי של סמסונג, Touchwiz בגרסה החדשה, ותומך בעט הסטיילוס S Pen.
כמו מכשיר ה-Note 3, הוא תומך במחוות אוויר וחיישנים.
המכשיר מגיע עם העוזרת הווירטואלית S-Voice וכן Google Now, כשלחיצה כפולה על מקש הבית תפעיל את S-Voice ולחיצה ארוכה תפעיל את Google Now.
המכשיר בעל מסך 5.7 אינץ' ברזולוציה Quad HD 1440X2560, עם מסך Gorilla Glass 4 בדומה ל-Galaxy Alpha, מצלמת המכשיר היא מצלמת 16 מגה-פיקסל עם צילום וידאו 4K ומייצב תמונה משופר יותר מאי פעם+פלאש LED.
המצלמה הקדמית ברזולוציה גבוהה יחסית של 3.7 מגה פיקסל עם הגדלת הזווית במצלמה מ-77° ל-90° ואפשרות ל-"סלפי פנורמי" ב-120°.
המכשיר כולל חיישן טביעות אצבע, חיישני דופק, קרינת שמש, לחץ, חמצן, לחץ דם ועוד, וכן חיישן Air Gestures.
למכשיר 3G Ram ומעבד מרובע ליבה סנאפדרגון 805 במהירות 2.7 GHz של Qwalcom או מעבד סמסונג אקסינוס 5433 מתומן ליבות עם ארבע ליבות 1.9 ג'יגה הרץ וארבע ליבות במהירות 1.3 ג'יגה הרץ שרץ על אנדרואיד 4.4.4. למכשיר אחסון פנימי 32 ג'יגה, וניתן להרחבה לעד 128GB נוספים באמצעות כרטיס Micro-SD.
המכשיר מגיע עם העט המיוחד המותאם למכשיר S-Pen .
המכשיר יושק בצבעים שחור, לבן, ורוד וזהב.
Samsung Galaxy Note Edge הוא טלפון חכם שפותח על ידי החברה סמסונג.
המכשיר הוכרז בתערוכת IFA Berlin ב-3 בספטמבר 2014. זהו הטלפון הראשון של סמסונג עם תצוגת מסגרת.
למכשיר מסך 5.6 אינץ' ברזולוציית 2560×1600, מעבד Qualcomm סנאפדרגון 805, מצלמה אחורית 16 מגה פיקסל פוקוס אוטומטי והקלטת וידאו 1080p ו-4k, מצלמה קדמית 3.7 מגה פיקסל.
הקצה המעוגל של המסך כולל תכונות חכמות וייחודיות כגון הפעלת יישומים נבחרים בסרגל הפעלה מהיר, תצוגה מקדימה לשיחות נכנסות, הודעות ואימיילים, שליטה על אפליקציות המצלמה והמוזיקה, הצגת עדכוני סטטוס ברשתות חברתיות, דיווחים על מזג אוויר וספורט ועוד.
הוא גם כולל את תכונת ה-"Quick Tools" מאת סמסונג הכוללת אפשרויות כגון שימוש כשעון עצר או טיימר, שליטה בנורת הלד והקלטה קולית.
חברת סמסונג מצפה לפיתוח הקצה ולשפר את חוויית המכשיר.
סמסי הייתה מלכת שבטי ערבים שמרדו בתגלת פלאסר השלישי מלך אשור.
בשנת 733 לפנה"ס הצטרפה סמסי למרד המס נגד תגלת פלאסר השלישי יחד עם ממלכת ישראל, מצרים העתיקה, וארם דמשק.
הוא הביס את חנון מלך עזה, כבש את ארם דמשק והרג את מלכה רצין, והביס את פקח בן רמליהו מלך ישראל והמליך את הושע בן אלה במקומו.
לאחר מכן פנה להכריע את סמסי.
צבאם נפגש במדבר והקרב הסתיים בניצחון אשורי מוחץ.
על פי עדויות האשורים 1,100 לוחמים ערבים נהרגו בקרב, ואוצרותיה האישיים של סמסי נפלו בשבי.
היא עצמה נמלטה מן המערכה אל העיר בזו.
האשורים הטילו מצור על העיר, וכאשר חייליה של סמסי רעבו ללחם נאלצה סמסי להיכנע.
העלתה מנחה לתגלת פלאסר והסכימה לקבל נציב אשורי בארצה.
Samsung Galaxy Note 8 (בתעתיק לעברית: סמסונג גלקסי נוט 8) הוא סמארטפון מבוסס אנדרואיד מבית סמסונג המהווה את מכשיר הדגל השני ומהסדרה היוקרתית יותר, "Galaxy Note" לשנת 2017. המכשיר הוכרז ב-4 באוגוסט 2017 כיורשו של סמסונג גלקסי נוט 7, באירוע אותו ערכה סמסונג בניו יורק.
המכשיר הושק בישראל ב-13 בספטמבר 2017 בייבוא רשמי של חברת סאני תקשורת.
סלוגן המכשיר הוא "Do Bigger Things" (בתרגום חופשי: "תעשו דברים גדולים יותר").
מראה המכשיר חדשני ומכיל מסך עם שוליים דקיקים, בדומה לעיצוב של גלקסי S8 שהוכרז מוקדם יותר באותה השנה.
המכשיר מכיל מעבד חדשני, מצלמה בתצורה כפולה, חיישן טביעות אצבע, סורק רשתית, עמידות בפני מים ואבק וטעינה אלחוטית.
הגלקסי נוט 8 עשוי ממגוון חומרים והעיקריים שבהם הם מתכת וזכוכית.
המכשיר מכיל רמקול מונופוני בתחתית המכשיר לצד שקע אוזניות בעובי 3.5 מילימטר ומגיע במשקל 195 גרם ובגודל 162.5x74.8x8.6 מילימטר.
המכשיר מכיל רכיב NFC ותומך בבלוטות' (Bluetooth) בגרסה 5.0 ובוויי פיי (Wi-Fi) בתקן 802.11a/b/g/n/ac.
המכשיר תומך ברשתות אלחוטיות בטכנולוגיות GSM, HSPA ו-LTE ומגיע בצבעים שחר חצות, אפור סחלב, זהב מייפל, כחול ים וורוד כוכב.
המכשיר מכיל מעבד חזק מבית קוואלקום, סנאפדרגון 835 שהוכרז כמה חודשים מוקדם יותר באותה השנה ומכיל 8 ליבות Kyro 280 בתדר מרבי של 2.45Ghz.
המעבד של קוואלקום משולב במכשירים המשווקים בארצות הברית, בסין ובמספר מדינות נוספות, ובמדינות האחרות, ובין היתר גם בישראל המכשיר מגיע עם מעבד מתוצרת סמסונג, מדגם Exynos Octa 8895 המכיל 4 ליבות Mongoose 2 בתדר 2.3GHz ו-4 ליבות Cortex-A53 בתדר 1.7GHz.
המכשיר מגיע עם מעבד גרפי מתוצרת ARM ומדגם Mali-G71 MP20.
המכשיר מכיל רכיב זיכרון נדיף (RAM) בגודל 6GB ורכיב אחסון בגדלים 64GB \ 128GB או 256GB עם תמיכה בהרחבת זיכרון בעזרת כרטיס microSD עד לנפח של 256GB נוספים.
המכשיר מגיע עם סוללה מסוג ליתיום-יון (Li-Ion) בקיבולת 3,300mAh שתומכת בטעינה מהירה ובטעינה אלחוטית.
המכשיר כולל גם את תקן IP68 לעמידות בפני מים ואבק למשך 30 דקות עד לעומק של 1.5 מטרים.
המכשיר מגיע עם חיישן ביומטרי לזיהוי טביעת האצבע הממוקם בגב המכשיר, לצד חיישני המצלמה, הדופק והמבזק (פלאש).
אפשרות נוספת לפתיחת המכשיר בצורה ביומטרית היא סורק רשתית העין, הממוקם בקדמת המכשיר לצד אפשרות לפתיחת המכשיר באמצעות זיהוי פנים.
המכשיר מגיע עם מערכת ההפעלה אנדרואיד בגרסה 8.0 אוראו, עם ממשק המשתמש המותאם של סמסונג, Samsung Experience בגרסה 9.0. במעמד ההשקה המכשיר הגיע עם אנדרואיד בגרסה 7.1.1 נוגט אך מאז כבר הספיק להתעדכן לגרסת אוראו.
המכשיר מגיע עם העוזרת הווירטואלית של סמסונג, Bixby, המאפשרת לבצע מגוון פעולות כמו הפעלת מוזיקה, התחלת שיחה לאיש קשר, הצגת תחזית מזג האוויר ועוד בשליטה קולית.
העוזרת היא המקבילה ל-Siri של אפל.
המכשיר מגיע עם מסך בעל שוליים דקיקים במיוחד (83% יחס מסך לגוף) מסוג Super AMOLED, בגדול של 6.3 אינץ' וברזולוציה של 1,440x2,960 ביחס 18.5:9 (+Quad HD) עם צפיפות פיקסלים של 521 ppi.
התצוגה תומכת בתקן HDR10 עם 16 מיליון צבעים ומכילה כפתור בטכנולוגיית 3D Touch הנותן פידבק רטט המקנה לו תחושה של כפתור פיזי אמיתי.
החלק הקדמי של התצוגה (וגם חלקו האחורי של המכשיר) מצופה בזכוכית הגנה מסוג Gorilla Glass 5. המסך נהיה קמור בקצוות ויוצר את מה שסמסונג קוראים לו "מסך Edge" המוסיף אלמנט עיצובי למכשיר ומאפשר לבצע פעולות שונות כגון תפריט שנשלף מהמסך הזה, התראות על שיחות ועוד.
פיצ'ר נוסף שהמסך מכיל הוא ה-"Always-On Display" המאפשר הצגה של השעה, תאריך והתראות מאפליקציות כל הזמן, גם כשהמסך כבוי.
התכונה הזאת הופיעה גם במכשירים קודמים של החברה.
הגלקסי נוט 8 מגיע עם מצלמה אחורית כפולה בטכנולוגיית Dual-Pixel עם חיישני 12 + 12 מגה-פיקסל, שניהם במפתחי צמצם של f/1.7 לצילום בתנאי תאורה קשים ותומכים בצילום וידאו ברזולוציית 2,160p ב-30 פריימים לשנייה ומייצב תמונה OIS.
המצלמה יושבת לצד מבזק ה-LED שנועד להאיר את התמונות ולשמש כפנס.
מצב Live Focus (הנקרא גם "Bokeh או פורטרט)" המגיע עם המכשיר מאפשר לכוון את הפוקוס במצלמה בזמן הצילום עצמו כדי לשלוט בטשטוש סביב האובייקט המצולם והגדלת הפוקוס על האובייקט עצמו.
במצב הזה המצלמה תופסת שתי תמונות, כך שניתן לשנות את הפוקוס גם לאחר הצילום.
אפקט ה-Dual Capture שנמצא גם הוא במצלמה של המכשיר מאפשר צילום של שתי תמונות ביחד, האחת עם זווית רחבה יותר והשנייה עם זווית רגילה, כך שניתן לבחור את התמונה הטובה ביותר המופקת מהצילום ולשמור אותה.
תכונה נוספת שמגיעה עם הגלקסי נוט 8 היא ה-S Pen.
ה-S Pen הוא עט סטיילוס שמשמש כאחד מסימני ההיכר של Galaxy Note ומופיע מהגלקסי נוט הראשון וממוקם בתוך המכשיר, ב"מחילה" הנמצאת במסגרת התחתונה של המכשיר.
אפשר להוציא אותו משם בכל זמן ולכתוב, לצייר ולהשתמש בו על המסך.
תצוגת ה-Always-On Display מאפשרת, באמצעות ה-S Pen לכתוב עד 100 הודעות או ציורים על גבי המסך ללא צורך בפתיחתו.
העט החדש מציע רגישות גבוהה יותר ללחץ הנגיעה שלו על המסך, כך שבאמצעותו ניתן להפיק ציור וכיתוב מדויק יותר מבעבר.
ישנן אפשרויות נוספות לעט; אפשרות תרגום מהירה ב-71 שפות שונות על ידי ריחוף מעל הטקסט המופיע על המסך אותו תרצו לתרגם באמצעות עט ה-S Pen, סימון חלק מהמסך והמרתו לתמונה, זיהוי מטבעות והצגת ערכם, פתיחת מסמך כתיבה, כתיבה בצבעים ובאפשרויות שונות ועוד.
הגלקסי נוט 8 הוא מכשיר מדהים, וממש אפשר להרגיש את זה כשמחזיקים אותו ביד.
סמסונג עשתה עבודה מעולה עם העיצוב והבניה של המכשיר, ובנוסף הוא מגיע עם חומרה חזקה המספקת ביצועים מדהימים וחווית עבודה מהנה ביותר.'' Y4PC, אחד בנובמבר 2017.
סמסונג גלקסי פולד הוא סמארטפון מתקפל מבוסס אנדרואיד, המיוצר ומפותח על ידי סמסונג אלקטרוניקה, כחלק מסדרת Z של סמסונג גלקסי.
הוא הושק ב-20 בפברואר 2019. הוא הסמארטפון מתקפל הראשון של סמסונג.
מאז השקת הדגם הראשון, המשיכה סמסונג לשדרג את הסדרה מדי שנה, עם שיפורים בחומרה, עמידות, ביצועים ויכולות התצוגה.
הדגם העדכני ביותר בסדרה, Galaxy Z Fold 7, הוכרז ב־9 ביולי 2025 והושק רשמית ב־25 ביולי אותה שנה.
הוא כולל עיצוב דק וקל יותר, מעבד מהדור החדש, ותכונות מתקדמות מבוססות בינה מלאכותית
הגלקסי פולד נחשף ב-20 בפברואר 2019, באירוע שערכה בסן פרנסיסקו, לאחר הדלפות רבות בנוגע לפרטיו השונים.
הטלפון הוכרז ביחד עם סדרת הגלקסי S10.
השקתו המתוכננת של המכשיר הייתה ב-26 באפריל באותה שנה בארצות הברית.
"וול סטריט ג'ורנל" דיווח ב-24 באפריל, יומיים לפני ההשקה המתוכננת, שענקית הטכנולוגיה החליטה לדחות את השקת הטלפון המתקפל בעקבות תלונות של עיתונאים על בעיות במסך לאחר שקיבלו לידיהם את המכשיר.
בעקבות הדחייה, המכשיר הושק לבסוף במספר שווקים בספטמבר 2019, לאחר ששופרו היבטים מבניים במסך ובמנגנון הקיפול.
הגלקסי פולד הוא טלפון מתקפל שלו שני מצבים: מצב פתוח - שבו נפתח המכשיר לגודל של מיני טאבלט עם מסך Dinamic AMOLED בגודל של 7.3 אינץ', ברזולוציה של 1,536×2,152 (+QXGA) ביחס תצוגה של 4.2:3, ובצפיפות פיקסלים של 420ppi.
ומצב סגור, שבו המכשיר בצורת טלפון נייד רגיל עם מסך Super AMOLED בגודל של 4.6 אינץ' וברזולוציה של 840×1,960 ביחס תצוגה של21:9.
טעינת הטלפון מתבצעת באמצעות טעינה דרך מחבר USB-C או באמצעות טעינה אלחוטית.
המכשיר תומך גם בטעינה אלחוטית הפוכה, מה שאומר שהמכשיר יכול להפוך למטען אלחוטי ולטעון מכשירים סלולריים אחרים (כגון: טלפונים סלולריים וטאבלטים) שתומכים בטכנולוגיית טעינה אלחוטית.
הסוללה מחולקת לשני חלקים שיושבים בתוך שני הפנאלים של המכשיר, וקיבולתה הכוללת היא 4380 אמפר שעה.
בשונה מרוב מכשיריה, שבהם משולבת מערכת השבבים Exynos, המיוצרת על ידי סמסונג, במכשיר זה משולבת מערכת השבבים Snapdragon 855 מבית קוואלקום, שתומכת בקישוריות 5G ומיוצרת בתהליך 7 ננו-מטר.
במערכת השבבים 8 ליבות שפועלות בשלוש שכבות עיבוד שונות: ליבת ביצועים Kyro 485 Gold שרצה בתדר מרבי של 2.84GHz, שלוש ליבות Kyro 485 Gold שרצות בתדר מרבי של 2.42GHz ו-4 ליבות Kyro 485 Silver שרצות בתדר מרבי של 1.8GHz.
במכשיר יש זיכרון עבודה (RAM) בנפח של 12 ג'יגה בייט, ובנוסף לכך 512 ג'יגה בייט של אחסון.
במכשיר פועלות 6 מצלמות שונות: 3 מאחורה, בכל המצבים (מקופל ופתוח), 1 מקדימה במצב מקופל, ושתיים נוספות מקדימה במצב פתוח.
שלוש המצלמות האחוריות הן גם שלוש המצלמות האחוריות בסדרת הגלקסי S10. החיישן הראשי, ברזולוציה של 12 מגה פיקסל, בעל מפתח צמצם משתנה של f/1.5/f2.4, תמיכה במייצב אופטי ועם פוקוס אוטומטי בטכנולוגיית Dual Pixel.
לצידה נמצאת עדשת טלפוטו ברזולוציות של 12 מגה פיקסל שמאפשרת זום של עד פי 2, עם מפתח צמצם של f/2.4. חיישן הצילום האחרון במערך הצילום האחורי כולל רזולוציה של 16 מגה פיקסל, וזה מספק למשתמשים את האפשרות לצלם בזווית רחבה במיוחד דרך מפתח צמצם של f/2.2.
מצלמת הסלפי שמצלמת במצב מקופל מציעה רזולוציה של 10 מגה פיקסל, עם תמיכה בפוקוס אוטומטי בטכנולוגיית Dual Pixel ובמפתח צמצם של f/2.2.
למכשיר יש עוד שתי מצלמות סלפי כשהוא במצב פתוח: חישן 10 מגה פיקסל שתומך בפוקוס אוטומטי בטכנולוגיית Dual Pixel, עם מפתח צמצם של f/2.2 וצילום בזווית רגילה.
וחיישן 8 מגה פיקסל שמספק את העומק בתמונה, ומאפשר צילומי פורטרט דרך מפתח צמצם של f/1.9.
מערכת ההפעלה של המכשיר היא אנדרואיד 9.0. ממשק המכשיר הוא One UI מבית סמסונג.
סמסונג גלקסי נוט 7 הוא טלפון חכם מסוג פאבלט המיוצר על ידי סמסונג ונחשף ב־25 ביולי 2016, הוא שוחרר רשמית ב־11 באוגוסט 2016 כיורש של הגלקסי נוט 5. זהו הטלפון הראשון של סמסונג עם מחבר USB-C והטלפון האחרון בסדרת Galaxy Note עם כפתור בית.
אף על פי שמדובר במכשיר הראשי השישי בסדרת ה־Galaxy Note, סמסונג מיתגה את מספר הסדרה שלה כ"7" במקום "6", כך שהצרכנים לא יראו אותו כנחות ממכשיר הדגל שלה באותו זמן, הגלקסי S7.
Galaxy Note 7 הוא אבולוציה של Galaxy Note 5 שקיבל רכיבי חומרה ושיפורים מ־Galaxy S7, כולל שחזור האחסון הניתן להרחבה ועמידות בפני מים IP68, ותכונות חדשות כמו תצוגה מעוקלת דו-צדדית, תמיכה ב־HDR, שיפורים במעטפת המצורפת ותכונות תוכנה חדשות המשתמשות בו, מערכת זיהוי קשתית ויציאת USB-C.
הביקוש לגלקסי נוט 7 עם ההשקה היה גבוה, ושבר שיאים בהזמנה מראש בדרום קוריאה וגרם לעיכוב של שיחרורים בינלאומיים בכמה שווקים בגלל מחסור באספקה.
Galaxy Note 7 זכה גם לביקורות חיוביות של מבקרים, ושיבח את איכות הבנייה שלו, את תמיכת ה־HDR, כמו גם את ממשק המשתמש המייעל.
ליקויים בסוללה (וכמה שגיאות משתמש) גרמו להרבה יחידות של Note 7 להתחמם יתר ולהבעיר או להתפוצץ.
ב־10 באוקטובר 2016, סמסונג הפסיקה לצמיתות את ייצור הגלקסי נוט 7 עקב תקריות חוזרות ונשנות אלה.
בריצת המכשירים המקורית, הסוללה, המיוצרת על ידי Samsung SDI, הכילה פגם עיצובי שהפך את האלקטרודות בחלק השמאלי העליון של הסוללה לרגישות לכיפוף.
הפרדה מוחלשת זו בין לשוניות חיוביות ושליליות של הסוללה, ובכך גרמה לבריחה תרמית ומעגלים קצרים.
בגלל ליקויי הסוללה הרבים, המכשיר נחשב למוצר מסוכן, ואסור לעלות אותו על הסיפון בחברות תעופה ובתחנות אוטובוס רבות.המכשיר הושק מחדש ב-7 ביולי 2017 בשם "Galaxy Note Fan Edition" המגיע עם סוללת 3,200mAh ומערכת ההפעלה אנדרואיד 7 נוגט.[4]
סמסונג גלקסי נוט 10 (מעוצב: Samsung Galaxy Note10) הוא קו פאבלטים מבוסס אנדרואיד שעוצב, פותח, הופק ומשווק על ידי סמסונג אלקטרוניקה כחלק מסדרת Galaxy Note.
הם נחשפו ב־30 ביולי 2019, כיורשי סמסונג גלקסי נוט 9. פרטים על הטלפונים הודלפו באופן נרחב בחודשים שקדמו להודעת הטלפונים.
בשנת 2020 יצא גרסת לייט לפאבלט הקרויה Samsung Galaxy Note 10 Lite, שהוא מכיל פחות תכונות מהמודלים הקודמים.
קו ה־Galaxy Note 10 כולל ארבעה דגמים עם מפרטי חומרה שונים; גלקסי נוט 10 / גלקסי נוט 10 5G, ונוט 10 פלוס / נוט 10 פוס 5G הכוללים 6.3 אינץ' 1080p ו־640 אינץ' 1440p "AMOLED דינמי" עם תמיכת HDR10+ ותמיכה בטכנולוגיית "מיפוי טון דינמי" בהתאמה.
לתצוגות צלעות מעוקלות המשופעות מעל הקצוות האופקיים של המכשיר.
המצלמות הפונות קדימה תופסות חתך מעוגל בחלקו העליון של הצג, וכל הדגמים משתמשים בקורא טביעות אצבע קולי במסך.
דגמים בינלאומיים של ה־Note 10 משתמשים במערכת-על-שבב Exynos 9825, ואילו הדגמים בארצות הברית, דרום אמריקה וסין מנצלים את סנאפדרגון 855. כל הדגמים נמכרים עם אחסון פנימי של 256 ג'יגה-בייט, כאשר ה-Note 10+ ו־Note 10+ 5G נמכרים גם בדגם 512 GB.
הם מכילים סוללות של 3500 ו־4300 מיליאמפר / שעה (בהתאמה) התומכות בטעינה סופר מהירה של סמסונג עבור Note 10 / Note 10 5G ובטעינה סופר מהירה 2.0 עבור Note 10+ / Note 10+ 5G, טעינה אלחוטית Qi, ויכולת לטעון מכשירים אחרים התואמים Qi מכוח הסוללה שלהם.
ה־Note 10 ו־Note 10+ הם הסמארטפונים הראשונים של סדרת ה־Note שמשמיטים את שקע האוזניות 3.5 מ"מ.
כפתור Bixby הוסר גם הוא.
סדרת ה־Note 10 כוללת הגדרת מצלמה מרובת עדשות הפונה לאחור באמצעות טכנולוגיית Scene Optimizer של סמסונג.
המכשירים מכילים עדשת זווית רחבה בעלת צמצם כפול של 12 מגה פיקסל, עדשת טלפוטו עם 12 מגה פיקסל ועדשת זווית רחבה במיוחד של 16 מגה פיקסל בNote 10+ / Note 10+ 5G עם מצלמת VGA Depth Vision נוספת המאפשרת מיפוי תלת מימד AR.
המצלמה הפונה קדימה בכל הדגמים מלווה בעדשת 10 מגה פיקסל.
תוכנת המצלמה כוללת תכונה חדשה של "הצעת שוט" עבור סיוע למשתמשים, "מסננים חיים אומנותיים", כמו גם היכולת לפרסם ישירות לפוסטים ולסיפורים ("סטורים") באינסטגרם.
שתי מערכות המצלמות תומכות בהקלטת וידאו 4K ו־HDR10+ עם ייצוב וידאו מתקדם יותר.
יש גם וידאו עם פוקוס חי המאפשר למשתמשים לצלם רקעים של בוקה בווידאו, בדומה למצב פורטרט.
ה־S-pen עבר גם שינויים בולטים בהשוואה לNote 9. העט הוא חתיכת פלסטיק אחת, במקום שתיים כמו ב־Note 9, ותומך בפעולות אוויר מתקדמות יותר המאפשרות למשתמשים לשלוט בטלפון מרחוק באמצעות העט.
זה כולל שינוי הגדרות המצלמה וייצוא טקסט בכתב יד ל-Microsoft Word מרחוק.
ה־Note 10 מגיע עם אנדרואיד 10" עם הממשק One UI של סמסונג.
אלמנט עיצובי עיקרי של One UI הוא מיקום מכוון מחדש של אלמנטים מרכזיים בממשק המשתמש באפליקציות מלאי כדי לשפר את השימושיות במסכים גדולים.
אפליקציות רבות כוללות כותרות גדולות שדוחפות את תחילת התוכן לכיוון מרכז התצוגה, בעוד שלפקדי ניווט והנחיות אחרות מוצגות לרוב בסמוך לתחתית התצוגה במקום.
גרסת האנדרואיד של הפאבלטים (פרט למודל הלייט) היא אנדרואיד 9, וניתן לשדרגה לאנדרואיד 11. מודל הלייט מגיע עם אנדרואיד 10 וניתן לשדרגו לאנדרואיד 11.
עדכון האנדרואיד 12 (One UI 4.1) הגיע לכלל הפאבלטים בינואר 2022, בתור עדכון המערכת האחרון למודל הרגיל והפרו.
מודל הלייט יקבל בעתיד את עדכון המערכת לאנדרואיד 13.
סמסונג גלקסי נוט 3 ניאו הוא סמארטפון מסוג פאבלט אנדרואיד המיוצר על ידי סמסונג אלקטרוניקה.
ה־Galaxy Note 3 Neo נחשף על ידי סמסונג פולין ב־1 בפברואר 2014, עם השקתו העולמית בהמשך אותו חודש.
הוא הוצג כגרסה הנמוכה במחיר של Samsung Galaxy Note 3.
העיצוב של הגלקסי נוט 3 ניאו נועד לשאת את אותו המראה היוקרתי וה"פרימיומי" עם הדור החדש של מכשירי סמסונג.
אף על פי שהוא נושא עיצוב מכוון של פוליקרבונט הדומה למכשירי סמסונג האחרונים האחרים, ל־Galaxy Note 3 Neo יש מלבן מטאלי פו וכיסוי אחורי עשוי עור פלסטי עם תפרי פו.
בעובי של , הוא מעט דק יותר מ־Galaxy Note II, והוא גם מעט קל יותר.
בדומה למכשירים אחרים מסדרת Galaxy Note, גם הגלקסי נוט 3 ניאו נשלח עם עט סטיילוס S Pen שעודכן לשימוש בצורה סימטרית יותר.
ה־Galaxy Note 3 Neo חזר לחיבור המקובל של USB 2.0, על מנת לחסוך בעלויות.
ה- Galaxy Note 3 Neo יוצר לראשונה בצבעים שחור, לבן וירוק.
סמסונג מוכנה להציג תוכניות צבע נוספות לשווקים נבחרים.
הגלקסי נוט 3 ניאו מגיע עם אנדרואיד 4.3 "Jelly Bean" וממשק המשתמש והתוכנה הקנייניים של סמסונג.
הפונקציונליות המרובת חלונות הועברה גם עם תמיכה מורחבת באפליקציות, היכולת להריץ מספר אפליקציות ויכולת גרירה ושחרור של תוכן בין אפליקציות.
המכשיר נשלח גם עם אפליקציית צובר חדשות הידועה בשם My Magazine, הנגישה באמצעות החלקה מתחתית המסך, וגרסה מעודכנת של S Note.
כל הדגמים של גלקסי נוט 3 ניאו קיבלו את עדכון אנדרואיד 5.1.1 למעט הדגמים הבלגיים במרץ 2017.
מכשיר ה-Galaxy Note 3 Neo Duos (SM-N7502) מעולם לא קיבל עדכוני מערכת הפעלה, ועד היום הוא מריץ את אנדרואיד 4.3.
המכשיר הוכרז רשמית ב־1 בפברואר 2014, ושוחרר החל ממרץ 2014.
סמסונג גלקסי נוט 10.1 הוא מחשב טאבלט בגודל 10.1 אינץ' (25.6 ס"מ) שעוצב, פותח ומשווק על ידי סמסונג אלקטרוניקה.
הטאבלט מפעיל את אנדרואיד 4.1.2 (אנדרואיד 4.4.1 באירופה) ומשמש כפלטפורמה לצריכת מולטימדיה הכוללת סרטים, מוזיקה וגלישה באינטרנט.
זוהי הכניסה השנייה בטווח סמסונג גלקסי נוט, המדגישה את השימוש בעט סטיילוס, ששמו הרשמי הוא S-Pen (S מציין את השם "סמסונג" – Samsung), כמכשיר קלט למשימות כמו רישום ורישום פתקים.
הנוט 10.1 נחשף במקור ב־27 בפברואר 2012 ב־Mobile World Congress, בברצלונה, ספרד, עם מעבד ליבה כפולה של 1.4 GHz הטאבלט שוחרר בגרמניה, ממלכת ערב הסעודית ואיחוד האמירויות הערביות ב־6 באוגוסט 2012. גרסה סופית זו של הטאבלט משלבת מעבד Exynos מרובע ליבות של 1.4 GHz.
הטאבלט מגיע עם אחסון פנימי של 16, 32 ו־64 GB, ו־2 GB של זיכרון RAM של DDR3. ה־Note 10.1 הושק בארצות הברית, בריטניה ודרום קוריאה ב־16 באוגוסט.
סמסונג החלה לפרוס את השדרוג של אנדרואיד 4.4.2 KitKat באירופה, הן כעדכון לאוויר והן באמצעות סמסונג קיז.
סמסונג התאימה את הממשק עם תוכנת ה־TouchWiz UX המעודכנת שלה.
הנוט 10.1 התקבל היטב על ידי חנויות טכנולוגיות רבות.
דייב אוליבר ממגזין הטכנולוגיה Wired UK נתן דירוג של 9 מתוך 10. ה־Note 10.1 זכה לשבחים בגלל הרבגוניות שלו, מעבד מהיר, ממשק כתיבה, זיכרון ניתן להרחבה ומצלמה איכותית ותואר כמתמודד ראוי לאייפד.
אתר TechCrunch הצהיר כי הטאבלט היה "מדהים, נהדר ומבריק", עם חבורה של אפליקציות מותאמות ל־S-pen כתכונה נהדרת.
סמסונג גלקסי נוט 9 (מעוצב: Samsung Galaxy Note9) הוא פאבלט מבוסס אנדרואיד, שעוצב, פותח, יוצר ומשווק על ידי סמסונג אלקטרוניקה כחלק מסדרת סמסונג גלקסי נוט.
הוא זכה בפרס "הטלפון הטוב ביותר של השנה" על ידי הארגון "דברי הצרכן".
הוא נחשף ב־29 ביולי 2018, כיורשו של סמסונג גלקסי נוט 8.
הרבה תכונות של Galaxy Note 9 הודלפו לפני ההשקה הרשמית, כולל ה־S-Pen שלה.
ב־23 ביוני 2018, סמסונג שלחה הזמנות לאירוע "Unpacked" הבא, בו הוצגה תמונת S Pen זהוב.
על פי אותו טיזר, הוא הוכרז ב־29 ביולי 2018.
ב־14 ביולי 2018 פורסמה תמונה המציגה את DJ Koh, מנכ"ל סמסונג, מחזיק גלקסי נוט 9.
ב־2 באוגוסט 2018 פורסמה מרוסיה תמונה של הקופסה עם ה־Note 9.
ל-Note 9 יש בתצוגת Super AMOLED 1440p עם יחס רוחב-גובה של 18.5:9. העיצוב בחזית דומה ל־Note 8, באמצעות "תצוגת אינפיניטי" כפי שמשווקת על ידי סמסונג.
ל־Note 9 יש קוואלקום Snapdragon 845 SoC בארצות הברית, קנדה, סין, יפן ואמריקה הלטינית או Samsung Exynos 9810 SoC בשאר העולם.
יש לו אפשרויות אחסון של 128 או 512 ג'יגה-בתים.
המודל של 128 ג'יגה-בתים כולל 6 גיגה-בייט של זיכרון RAM ואילו ל־512 ג'יגה-בייט יש 8 GB של זיכרון RAM.
לכל הדגמים יש גם חריץ לכרטיס microSD שיכול לתמוך בכרטיס microSD המאחסן עד 512 גיגה-בייט של נתונים, מה שמרחיב את האחסון עד 1 טרה-בייט עם דגם 512 GB.
ל- Note 9 עמידות בפני מים ואבק IP68 ומחבר USB-C התומך ב- Samsung DeX ללא מזח.
יש לו 3.5 שקע אוזניות מ"מ יחד עם רמקולים סטריאו מכוונים AKG עם תמיכה בדולבי אטמוס.
ל- Note 9 יכולות טעינה אלחוטיות מהירות דרך תקן Qi.
הסוללה של 4000 מיליאמפר / שעה משודרגת משמעותית ממכשירי סמסונג גלקסי קודמים; לעומת סמסונג גלקסי נוט 8 שהיה בסך הכל 3300 מיליאמפר / שעה, אשר נבע מהסוללה שנמצאה בנוט 7. ה־4000 mAh נצפה בעבר רק בגרסאות ה־Active של S7 ו־S8.
למערכת המצלמה הכפולה יש עדשה אחת עם מערכת צמצם כפולה ( f / 1.5 ו- f / 2.4) הדומה ל־S9, אך ההתקנה מועברת בצורה אופקית ולא אנכית, בדומה להגדרת ה־Note 8.
חיישן טביעות האצבע הועבר מתחת להגדרת המצלמה, ממש כמו בS9 ובS9+ ולא לידו כמו בנוט 8.
יש גם צינור חום לפחמן מים בטלפון כחלק מההחלמה לכיוון יכולת המשחק שלה ומאפשר הפעלות משחק ארוכות יותר ללא מצערת תרמית.
השינוי הגדול ביותר ל־Note 9 הוא ל־S-Pen.
ל־S-Pen יש כעת יכולות בלוטות', כולל אפשרות להקיש על הכפתור עליו (החזק, יחיד או כפול) כדי לבצע משימות מסוימות, כמו להזיז קדימה או אחורה במצגות או לצלם תמונות, ותמיכה של צד שלישי ניתנת עבור אפליקציות באמצעות SDK.
טעינת סמסונג עבור שימוש של 30 דקות (או עד 200 לחיצות על הכפתור) כאשר הוא נטען 40 שניות בלבד.
הנוט 9 הוא מכשיר הנוט האחרון אשר מגיע עם כניסת אוזניות 3.5 מ"מ, כאשר הנוט 10 וה10+ לא מגיעים עם כניסת אוזניות 3.5 מ"מ.
ה־Note 9 נשלח עם אנדרואיד 8.1 אוראו עם Samsung Experience 9.5 למעלה.
הטלפון עודכן אחר כך ל־Pie Android עם ה־One UI של סמסונג.
תוכנת המצלמה שופרה עוד יותר וכוללת כעת זיהוי סצנות באמצעות בינה מלאכותית המסוגלת לזהות 20 סצנות שונות ולעשות התאמות נחוצות למשתני המצלמה כדי לייצר איכות תמונה טובה יותר.
סמסונג גלקסי נוט 8.0 הוא מחשב לוח 8 אינץ' מבוסס אנדרואיד המיוצר ומשווק על ידי סמסונג אלקטרוניקה.
זהו גם הטאבלט הראשון בגודל 8 אינץ' של סמסונג.
ה־Galaxy Note 8.0 הוכרז ב־23 בפברואר 2013. הוא הוצג יחד עם ה־Galaxy S4 בכנס העולם הנייד של 2013. סמסונג אישרה כי ה־Galaxy Note 8.0 ישוחרר בארצות הברית ב־11 באפריל, עם מחיר של 399.99 דולר לדגם ה־16GB.
בפברואר 2014, סמסונג כללה את ה־Galaxy Note 8.0 ברשימת השדרוגים שלה עבור אנדרואיד 4.4 Kit Kat.
הפעלת העדכון של אנדרואיד 4.4 החלה ב־12 במאי 2014. ב־4 ביוני 2014, Samsung הודיעה על עדכון 4.4 לטאבלטים בארצות הברית.
עדכון אנדרואיד 4.4 כלל יישומי TouchWiz מעודכנים, אך עם חיסולו המובהק והבלתי מוסבר של העדפות הכתב היד הקריטיות שלו, שמרו במידה רבה על מערך התכונות המקורי של הטאבלט.
יכולת אנרגיה נמוכה של Bluetooth הופעלה באמצעות עדכון הקושחה של אנדרואיד 4.4.
סמסונג התאימה את הממשק עם תוכנת ה- TouchWiz UX שלה.
ממשק המשתמש של המצלמה מוכר מה־Galaxy S3.
האחסון נע בין 16GB ל־32GB בהתאם לדגם, עם חריץ כרטיס microSDXC להרחבה.
יש לו מסך WXGA TFT בגודל 8 אינץ' ברזולוציה של 1280x800 פיקסלים.
הוא כולל גם מצלמה קדמית של 1.3 מגה פיקסל ומצלמה חזיתית אחורית של 5.0 מגה פיקסל ללא מבזק.
יש לו גם את היכולת להקליט סרטוני HD.
סמסונג גלקסי נוט 5 הוא פאבלט מבוסס אנדרואיד שעוצב, פותח, מיוצר ומשווק על ידי סמסונג אלקטרוניקה.
נחשף ב־13 באוגוסט 2015, הוא ממשיך דרכו של הגלקסי נוט 4 וחלק מסדרת הגלקסי נוט.
הגלקסי נוט 5 קיבל תכונות חומרה ותוכנה מגלקסי S6, כולל עיצוב מחודש עם גב זכוכית, מצלמה משופרת וסורק טביעות אצבע.
המכשיר גם כולל אפשרות להזרמת תוכן מצולם בשידור חי, כמו גם תכונות שנועדו לשימוש של עט הסטיילוס עם המכשיר.
המכשיר יצא יחד עם הגלקסי S6 אדג'+ של סמסונג.
המכשיר זכה לביקורות חיוביות של מבקרים, ששיבחו את איכות הבנייה המשודרגת לעומת דגמים קודמים, יחד עם שיפורים בביצועים, במצלמה ובשינויים אחרים.
בדומה ל־S6, סמסונג ספגה ביקורת על כך שהסוללה של גלקסי נוט 5 לא נשלפה, והסרה את היכולת להרחיב את האחסון שלה באמצעות כרטיס microSD.
הנוט 5 הוחלף על ידי הגלקסי נוט 7 של סמסונג, שיצא בספטמבר 2016. עם זאת, מכשיר זה נקרא לתיקון בסופו של דבר ונלקח מהשוק לאחר תקריות חוזרות ונשנות בהן הסוללות התחממו יתר על המידה ועלו באש.
הנוט 7 שהופסק הושק בהמשך כגלקסי נוט FE, פאן אדישן (מהדורת המעריצים) ביולי 2017.
הגלקסי נוט 5 מאמצת עיצוב ובניה דומה לגלקסי S6, הכוללת מסגרת מתכתית וגיבוי זכוכית ייחודית, אם כי בניגוד ל־S6 הרגילה, החלק האחורי של המכשיר מעוגל.
הוא מוצע בגימורי צבע כחול כהה, לבן, זהב וכסף.
בנוגע לעט הסטיילוס, ה־S Pen משתמש במנגנון קפיץ כדי לשלוף את העט.
לגלקסי נוט 5 סוללת ליתיום-יון 3,000 mAh שאינה ניתנת להסרה ותומכת בתקן הממשק הפתוח של Qi.
הנוט 5 כולל צג סופר AMOLED בגודל 14.5 אינץ' בגודל 1440p.
4GB של זיכרון RAM של LPDDR4. המכשיר זמין עם 32GB או 64GB של אחסון ("מהדורת החורף" המיוחדת בלעדית לדרום קוריאה מציעה נפח אחסון של 128GB), ומשתמש בסוללה של 3020 מיליאמפר / שעה עם תמיכה לטעינה אלחוטית ומהירה.
בדומה ל־S6, הנוט 5 אינו מציע אחסון הניתן להרחבה או יכולת להסיר את הסוללה, שלא כמו קודמתה.
בדומה ל-S6, סורק טביעות האצבע בכפתור הבית משתמש כעת במנגנון סריקה מבוסס מגע ולא מבוסס החלקה, והמכשיר תומך גם ב־Samsung Pay.
המצלמה שמאחור היא בעלת 16 מגה פיקסל זהה ל־Galaxy S6, עם צמצם af / 1.9, ייצוב תמונות אופטיות, מיקוד אוטומטי של עצמים ומיקוד HDR בזמן אמת.
הגלקסי נוט 5 משווק עם אנדרואיד לוליפופ.
הפונקציה החדשה "תזכיר מסך כבוי" מאפשרת להעיר את הטלפון ישירות למסך פתקים כאשר הסמל מוחלף.
אפליקציית המצלמה ב־Note 5 מאפשרת גם הזרמות ציבוריות ופרטיות של תוכן מצולם בשידור חי ישירות ל־YouTube, ותומכת בייצוא של תמונות RAW.
בפברואר 2016, סמסונג החלה לשחרר את אנדרואיד מרשמלו לגלקסי נוט 5.
הגלקסי נוט 5 קיבל בהדרגה גם את עדכון נוגט (אנדרואיד 7.0) עם TouchWiz גרייס UX במהלך הרבעון הראשון והשני של 2017.
הגלקסי נוט 5 לא שוחרר באירופה, לטובת שיווק בלעדי של ה־S6 אדג'+ באזור.
סמנכ"ל המותג והשיווק האירופי של סמסונג, רורי אוניל, הסביר כי ההחלטה התבססה על מחקרי שוק שהראו כי צרכנים באזור רואים בעיקר בטלפונים עם מסך גדול מכוונים לבידור ולא לפרודוקטיביות.
ה־Verge החמיא לבנייה באיכות גבוהה יותר של הגלקסי נוט 5, ותיאר אותו כ"מכשיר אנושי יותר" בשל הבנייה הקלה עם הלוחות הדקים יותר בהשוואה לגלקסי נוט 4, יחד עם התצוגה, הביצועים ותכונות ה־S-Pen הנוספות שלו.
עם זאת, הגלקסי נוט 5 קיבל ביקורת חריפה על כך שלא הציע סוללה נשלפת, אחסון הניתן להרחבה או גרסת 128GB, בהתחשב בציפיות למכשיר בסדרה ש"נועדה באופן לא מתנצל למשתמשי קצה".
המכשיר תואר גם כתוצאה של עיכוב מכוון של סמסונג, כשהעדיפו לזנוח את "ההיצע הבלתי מוגבל של הנוט הקודם" לטובת פיתוח מכשיר "ידידותי לצרכן" עם שדרוגים קלים בלבד ביחס לגלקסי S6.
TechRadar חלק מידה דומה של חיוביות כלפי גלקסי נוט 5 וציין כי "ההקרבות שסמסונג הרגישה שהיא צריכה לעשות כדי להגיע לעיצוב הפרימיום הזה של הנוט 5 אכזבו כמה משתמשים ותיקים.
למרבה המזל, יש יותר מה לאהוב בשדרוג המכשיר הזה מאשר לא לאהוב."
לאחר שחרורו התגלה כי הכנסת העט לחריץ האחסון של הנוט 5 בצורה הפוכה עלולה לגרום לנזק תמידי לקפיץ, לגרום לעט להיתקע בפנים או לפגוע בחיישן המזהה את הוצאת העט מהמכשיר; כל התרחישים הללו הופכים את העט לבלתי שמיש.
סמסונג הייתה מודעת לנושא זה והצהירה כי היא סיפקה אזהרה מפני הכנסת עט לאחור במדריך לצרכן שבאריזה, אך הציבה תוויות אזהרה בולטות יותר על המכשיר עצמו רק במשלוחים מאוחרים יותר.
בינואר 2016 דווח כי תכנון המנגנון תוקן כדי לאפשר חילוץ בטוח של עט שהוכנס בטעות בצורה הפוכה, מבלי לגרום נזק לחיישן.
בשלושת הימים הראשונים למכירה נמכרו בדרום קוריאה מעל 75,000 יחידות של הנוט 5 (כולל גלקסי S6 אדג'+), מעבר לשיעור המכירות של דגמי השנה הקודמת.
מחקר שערך AnTuTu פירט כי סמארטפון זה היה אחד ממכשירי האנדרואיד הפופולריים ביותר במחצית הראשונה של 2016.
סמסונג גלקסי יאנג הוא טלפון סלולרי חכם מסדרת גלקסי של חברת סמסונג.
הדגם הוצג לראשונה במרץ 2013 ויועד להחליף את קודמו – סמסונג גלקסי Y .
הדגם נתפס כדגם פשוט שמיועד עבור השוק הנמוך כבני נוער וילדים, וכפי שמעיד שמו (Young – צעיר).
הוא כולל מעבד ARM Cortex-A5 בעל ליבה אחת, מסך מגע בעל תצוגה של 320X480 פיקסלים, ומצלמה של 3.1 מגה פיקסלים.
מכשירים מדגם זה הותאמו לשמש כטלפון כשר ואושרו על ידי ועדת הרבנים לענייני תקשורת, עם זאת בשל מחירו הגבוה יחסית למכשירים כשרים אחרים, הדגם לא נפוץ במגזר החרדי כמו דגמים אחרים שהוכשרו.
סמסונג גלקסי נוט 20 הוא קו פאבלטים מבוסס אנדרואיד שעוצב, פותח, הופק ומשווק על ידי סמסונג אלקטרוניקה כחלק מסדרת Galaxy Note.
הם הוכרזו ב־5 באוגוסט 2020, כיורשי סמסונג גלקסי נוט 10. הסדרה החדשה כוללת את המכשירים: סמסונג גלקסי נוט 20 וסמסונג גלקסי נוט 20 אולטרה.
אירוע ההשקה התרחש באופן דיגיטלי בשל המגבלות החמורות על רקע מגפת הקורונה.
באירוע זה הושקו מכשירים דיגיטליים אחרים.
כמו כן, הודיעה סמסונג כי הסדרה החדשה כוללת תמיכה ברשת ה-5G.
וה-S Pen עבר שדרוג משמעותי.
בניגוד לסדרות הקודמות של המותג, קו זה לא מכיל דגם "+".
סדרת הגלקסי נוט 20 שמרה על עיצוב זהה לשל הגלקסי נוט 10 והגלקסי אס 20, כאשר המכשיר מגיע עם צג אינפיניטי (שהוצג לראשונה בגלקסי אס 10) שכולל חור בצורת עיגול במרכז העליון של המסך המשמש למצלמת הסלפי של המכשיר.
מערך המצלמות האחורי הממוקם בפינה השמאלית, זהה לשל הגלקסי אס 20 כאשר המערך שצורתו מלבנית, בולט, וכולל בתוכו שלוש מצלמות.
הגלקסי נוט 20 מגיע עם מסך שטוח בגודל 6.7 אינץ' ואילו הגלקסי נוט 20 אולטרה מגיע עם מסך מקומר בגודל 6.9 אינץ'.
מסכי המכשיר מגיעים עם מותג מסכי זכוכית גורילה מהסדרה החמישית.
הפאבלטים מגיעים בצבעים: אפור, ברונזה, ירוק, שחור ולבן.
מכשירי הברונזה נמכרים בשני המכשירים ואילו הצבעים אפור וירוק נמכרים עבור הנוט 20, והצבעים שחור ולבן נמכרים עבור הנוט 20 אולטרה בלבד.
בצפון קוריאה נמכרים גם מכשירים בצבע אדום, ובהודו המכשירים נמכרים גם בצבע כחול.
קו ה-Galaxy Note 20 כולל שני דגמים עם מפרטי חומרה שונים; גלקסי נוט 20, גלקסי נוט 20 אולטרה הכוללים תצוגה בגודל 6.7 אינץ' ברזולוציה של 1080p ו-6.9 אינץ' ברזולוציה של 1440p בהתאמה.
שני המכשירים מגיעים עם מסך AMOLED עם תמיכה ב-HDR10+ ובטכנולוגיית "מיפוי צלילים דינאמי", המשווקת בשם "Super AMOLED Plus" עבור הנוט 20 ו-"Dynamic AMOLED 2X" עבור הנוט 20 אולטרה.
לנוט 20 קצב רענון קבוע של 60 הרץ ואילו לדגם האולטרה קצב רענון משתנה של 120 הרץ.
בשני הדגמים קיים חיישן טביעות אצבע מתחת למסך.
הדגמים הבינלאומיים כוללים את ערכת השבבים Exynos 990 ואילו הדגמים בארצות הברית כוללים את ערכת השבבים Snapdragon 865+.
הנוט 20 מגיע עם זיכרון RAM של 8 ג'יגה יחד עם אחסון של 128/256 ג'יגה.
דגם האולטרה מגיע עם 12 ג'יגה RAM ואחסון של 256/512 ג'יגה עם אפשרות להרחבה על ידי כרטיס חיצוני עד 1 טרה בייט.
שני הדגמים כוללים סוללות ליתיום פולימר שאינן ניתנות לשליפה.
דגם הנוט 20 מגיע עם 4300mAh ואילו האולטרה מגיע עם 4500MAh.
המכשירים כוללים חיבור USB-C ותומכים בטעינה מהירה, אלחוטית ושיתופית.
כמו כן, בדומה למכשירים שהשיקה סמסונג בשנים האחרונות, גם בדגמים אלו אין חיבור לשקע אוזניות.
מערך הצילום של הגלקסי נוט 20 דומה לשל הגלקסי S20. מערך הצילום האחורי כולל 3 מצלמות: חיישן ראשי ברזולוציית 12 מגה פיקסל, מפתח צמצם f/1.8 ותמיכה בייצוב אופטי.
חיישן משני ברזולוציית 12 מגה פיקסל, מפתח צמצם f/2.2 המאפשר צילום בזווית רחבה עד 120 מעלות.
לחיישן השלישי רזולוציית 64 מגה פיקסל, שכולל גם עדשת טלפוטו המאפשרת זום אופטי עד פי 3 וזום דיגיטלי עד פי 30 עם מפתח צמצם f/2.0 שכולל גם הוא תמיכה בייצוב אופטי.
ניתן לצלם וידאו ברזולוציה של 8K.
מצלמת הסלפי מגיעה ברזולוציה של 10 מגה פיקסל, עם מפתח צמצם של f/2.2 ויכולת הסרטה ברזולוציית 4K.
מערך הצילום האחורי של הנוט 20 אולטרה כולל גם כן 3 מצלמות: מצלמה ראשית עם חיישן 108 מגה פיקסל המגיע עם מפתח צמצם של f/1.8 עם ייצוב אופטי ואפשרות צילום וידאו ב-8K.
מצלמת 12 מגה פיקסל בזווית רחבה של 120 מעלות עם צמצם f/2.2. מצלמת פריסקופ עם חיישן 12 מגה פיקסל המאפשרת זום אופטי עד פי 5 וזום היברידי עד פי 50 עם ייצוב אופטי.
מצלמת הסלפי הממוקמת במרכז העליון של המכשיר מגיעה עם חיישן ברזולוציית 10 מגה פיקסל עם מפתח צמצם f/2.2 ופוקוס אוטומטי.
שני הדגמים מגיעים עם מערכת ההפעלה אנדרואיד 10 ו-One UI 2.5.
סמפה להאי סיסיי הוא זמר, פזמונאי, מוזיקאי ומפיק מוזיקלי בריטי.
סמפה ידוע במידה רבה בשיתוף הפעולה שלו עם אמנים כגון סאבטראקט , ג'סי וייר, דרייק, קניה וסט, סולאנג' נואלס ועוד.
סמפה הוציא שני מיני-אלבומי סולו: Sundanza (2010) ו-Dual (2013).
ב-3 בפברואר 2017 הוציא את אלבום הבכורה שלו, Process, באמצעות יאנג טארקס , שהגיע למקום השביעי במצעד האלבומים הבריטי וזכה בפרס מרקורי לאלבום השנה.
סמפה נולד במורדן שבדרום לונדון להורים מסיירה לאון שהגיעו לבריטניה בשנות השמונים.
מבואו למוזיקה נבע מלימוד נגינה בפסנתר בבית הוריו במורדן וקליטת תקליטים שהעניקו לו אחיו הגדולים.
מאוחר יותר, גילה את ההפקה המוזיקלית כנער צעיר, לאחר שאחיו הגדול, סאני, בנה לעצמו אולפן ביתי מאולתר.
הוא גם למד בבית הספר אוול קאסטל במשך מספר שנים, שם למד מוזיקה ברמה A, ובשנת 2017 חזר לפתוח בניין מוזיקה חדש.
לאחר מכן, בשנת 2007, באמצעות מייספייס, פגש סמפה את המפיק הלונדוני Kwes, שהדריך את סמפה והציג אותו למוזיקאים שונים.
בהמשך, בשנת 2009, הוחתם סמפה בחברת התקליטים יאנג טארקס .
באמצעות יאנג טארקס, סמפה יצר רמיקס לשיר "Basic Space" של The xx ופגש את האמנים הראשונים איתם שיתף פעולה.
סמסונג גלקסי סמארט טאג הוא גאדג'ט לאיתור מפתחות, אשר מיוצר על ידי סמסונג אלקטרוניקה.
המכשיר משתמש ב-Bluetooth LE כדי לאפשר למשתמש לאתר את האובייקט אליו הוא מחובר באמצעות אפליקציה.
המכשיר הוכרז באירוע Galaxy Unpacked של סמסונג ב-14 בינואר 2021.
הסמארט טאג הוא מכשיר מעקב קטן אשר ניתן להצמיד לכל חפץ על מנת לאתר אותו באופן מידי.
ניתן לחברו בעזרת רצועה קטנה הנמכרת בנפרד, או באמצעים אחרים.
הוא מיועד בעיקר למציאת מפתחות, מזוודות וארנקים.
לאחר מכן ניתן לאתר את המכשיר באמצעות אפליקציה המשתמשת ב-Bluetooth LE.
גרסה אחרת, הגלקסי סמארט טאג פלוס, תשתמש בפס רחב על מנת לאתר את המכשיר ותופץ במהלך 2021. בעוד שהמכשיר נמצא בטווח הבלוטות' (120 מטר), הוא יכול לנגן רינגטון כדי להתריע בפני המשתמש על מיקומו המדויק.
אם המכשיר נמצא מחוץ לטווח, עדיין ניתן לאתר את המכשיר באמצעות רשת ה-"Galaxy Find" של סמסונג, המשתמשת בטלפונים של סמסונג גלקסי באזור כדי לאתר את מיקום המכשיר.
למכשיר יש גם כפתור לתכנות SmartThings שיכול לשמש לשליטה על מוצרי בית חכם.
כדי לכייל אותו נדרש לחבר אותו פעם אחת למכשיר אותן יש לבצע באמצעות ה-SmartThings.
במהלך הכיול יש ללחוץ לחיצה ארוכה על הכפתור במרכז התג החכם, לאחר מכן נדרש לשדך לו שם ולכן להתקין את התוסף SmartThings Find.
לאחר מכן, ניתן למצוא אותו באמצעות גלי בלוטות' בתדר נמוך שהמכשיר מפיץ, עד שמתקרבים מספיק עם המכשיר והוא מתחבר לטלפון.
ניתן להשתמש בו גם באופן הפוך.
כלומר, באמצעות הסמארט טאג לאתר את הטלפון, על ידי לחיצה בלחצן שבמרכז התג.
התגית מתקשרת עם סאמרטפונים של סמסונג בלבד, באמצעות בלוטות' במרחק של עד 120 מטר.
היא מאפשרת מציאה של הפריט אליו היא מוצמדת על ידי הצגת מיקומו על מפה – כולל המרחק ממנו, הצגת הכיוון בו נמצא החפץ במציאות רבודה על מסך המכשיר או באמצעות כפתור באפליקציה הגורם לתגית להשמיע צליל.
התגית בעלת חור ייעודי דרכו ניתן להצמידה למחזיק מפתחות.
לגלקסי סמארט טאג סוללת כפתור בלתי נטענת וניתנת להחלפה.
את מצב הסוללה ניתן לראות באפליקציית ה-SmartThings.
ניתן למצוא את התג בכמה דרכים.
יש לו מד קליטה שהולך ומתחזק ככל שמתקרבים לתג.
בנוסף, ניתן ללחוץ על אייקון הצלצול שיגרום לתג לצפצף.
עוצמת הצליל ניתנת לוויסות בהגדרות.
כמו כן מיקום התגית מוצג גם על מפת הסמארטפון.
לפי סמסונג המיקום מדויק, אך במקרים מסוימים עלול להיות סטייה במרחק של כמה קילומטרים מהמקום המדויק.
במקרים אלו, ניתן לעיין בהיסטוריית המיקומים של התגית כדי לאתר אותו, אפילו במצב לא מקוון.
כל העת מכשירי גלקסי אחרים מעדכנים את שרתי סמסונג במיקומה של כל תגית אשר נמצאת בסביבתם ובכך מסייעת באיתור מיקומה.
סמסונג מדיסון היא יצרנית של מערכות אולטרסאונד.
החברה נוסדה ב-2 ביולי 1985 ונרכשה על ידי סמסונג בשנת 2010. בשנת 2020, סמסונג מדיסון מכרה את המכשירים הרפואיים שלה ב-110 מדינות, מה שצובר עד 85 אחוז מסך המכירות שלה, על פי דיווחים הרכישה הייתה מעל כיותר מ-262 מיליון דולר.
בשנת 2016, סמסונג הציגה מערכת רדיוגרפיה דיגיטלית ניידת GM85, שאושרה על ידי ה-FDA, שיוצרה ופותחה בשיתוף עם סמסונג מדיסון, באספה המדעית ה-102 של האגודה הרדיולוגית של צפון אמריקה במפגש השנתי בשיקגו.
בשנת 2017, סמסונג מדיסון הציגה את מערכת האולטרסאונד HS40, המותאמת לשימוש אבחון של רופא מיילד.
ה-HS40 מאפשר לסמסונג מדיסון לספק מערך מלא של ציוד רפואי.
בשנת 2018, במפגש השנתי של האגודה הרדיולוגית של צפון אמריקה 2018 בשיקגו, חברת סמסונג אלקטרוניקה וסמסונג מדיסון הציגו מספר סוגים של תוכנות הדמיה אבחון.
בשנת 2019, סמסונג מדיסון הציגה את מערכת האולטרסאונד המשולבת HERA I10, המגיעה עם כיסא לבדיקת אולטרסאונד וכן IT, עיבוד תמונה מוליכים למחצה וטכנולוגיות תקשורת למטרות אבחון.
בשנת 2020, סמסונג מדיסון וסמסונג אלקטרוניקה מכריזות על כניסתה של סמסונג מדיסון לשוק המכשור הרפואי, כולל שוק האולטרסאונד האבחוני.
סמסונספור בסקטבול (בטורקית: Samsunspor Basketbol) הוא מועדון כדורסל טורקי מסמסון המשחק בליגת העל הטורקית בכדורסל.
הקבוצה, שנוסדה ב-1965, היא מחלקת הכדורסל של מועדון הספורט סמסונספור , שקבוצת הכדורגל שלו משתתפת בליגת העל הטורקית בכדורגל.
למועדון הספורט סמסונפור, שהוקם בשנת 1927 והפך למועדון מקצועי בשנת 1965, הייתה מחלקת כדורסל על פי המידע שנמסר במסמך הרישום שלו.
קבוצת הכדורסל המקצועית הוקמה ב-3 בדצמבר 1966, אז הוקמה הליגה המקצוענית.
בשנת 1967 ערכה הקבוצה, שהורכבה כמעט כולה מתלמידי בית הספר התיכון 19 Mayıs, את משחק הבכורה שלה מול חיילי בסיס המכ"ם של הכוחות המזוינים של ארצות הברית בסמסון.
תוך שלוש שנים התקדמה הקבוצה והפכה לאחת הקבוצות החזקות באנטוליה.
לאחר זכייה בליגה המקומית ב-1967 והשתתפות בגביע האנטולי ב-1967, זכתה הקבוצה בגביע אנטוליה ב-1970. באותה שנה עלתה הקבוצה לליגה השנייה.
סמסונספור סיימה את עונת 1971/72, הראשונה שלה בליגת המשנה, כאלופה, והפסידה רק משחק אחד במשך כל העונה.
הישג זה העניק לקבוצה את הזכות להתחרות בליגת העל לצד קבוצות משלוש הערים הגדולות (אנקרה, איזמיר ואיסטנבול), מה שהפך אותה לקבוצה הראשונה מחוץ לערים אלו שעושה זאת.
עם זאת, המועדון החל להתמודד עם קשיים כלכליים ולא יכול היה לשלם את משכורות השחקנים.
כתוצאה מכך נאלצה סמסונספור לפרוש מהליגה במהלך עונת 1972/73 ולא השתתפה בליגות בשנה הבאה.
לאחר סגירת סמסונספור עלתה סמסון DSİ לליגה השנייה ושיחקה בה במשך שלוש עונות.
סמסונספור פתחה מחדש את מחלקת הכדורסל שלה בתחילת עונת 1992/93 תחת נשיאותו של כדורסלן העבר איסמעיל אויאניק, רכשה את הזכויות של סמסון DSİ והחתימה שחקנים מסמסון יולספור.
בעונת 2001/02 זכתה הקבוצה בליגה השנייה אך בשל בעיות באולם הביתי שלה נאלצה לוותר על העלייה לליגת העל.
עם זאת, בעונת 2004/05, הודות למאמציו של אויאניק, הצליחה הקבוצה להעפיל לליגה הראשונה, אך למרות חסות מסחרית מפנסוניק החליטה הקבוצה לפרוש מהליגה לאחר עקב תמיכה לא מספקת מההנהלה החדשה ופרישתו של אויאניק מהנשיאות.
תחייתו מחדש של ענף הכדורסל במועדון התרחשה במהלך כהונתו הנוספת של איסמעיל אויאניק, כשלפני עונת 2019/20 רכש המועדון את קבוצת הליגה הטורקית השנייה סמסון בויוקשהיר.
לאחר רכישת הקבוצה אושרה בקשתה להשתתף בליגה השנייה.
בעונה זו הצליחה הקבוצה, שהייתה בתחתית הטבלה, להישאר בליגה השנייה לאחר שהליגות בוטלו עקב מגפת הקורונה בטורקיה.
בעונת 2020/21 סיימה סמסונספור במקום השני בעונה הסדירה, אך הפסידה בגמר הפלייאוף ליאלובה ולא הצליחה לעלות לליגת העל.
בעונת 2021/22 שוב סיימה סמסונספור את העונה במקום השני והפסידה בגמר למניסה.
בעונת 2022/23 הפסידה הקבוצה בגמר ועלתה לסופר ליגי.
אוזניות סמסונג גלקסי באדס הן סדרה של אוזניות בלוטות' אלחוטיות שתוכננו על ידי סמסונג אלקטרוניקה, ושוחררו לראשונה ב-9 במרץ 2019 כיורשים של גיר אייקון איקס.
אוזניות סמסונג גלקסי באדס (SM-R170) הושקו ב-8 במרץ 2019. מחיר ההשקה היה 129.99 דולר, והוא כלל מארז טעינה אלחוטי.
ייצור אוזניות באדס הופסק עם השקת הבאדס פלוס.
אוזניות סמסונג גלקסי באדס פלוס (SM-R175) הוכרזו ב-11 בפברואר 2020 באירוע האביב של Galaxy Unpacked, ושוחררו ב-14 בפברואר במחיר של 149.99 דולר, עלייה של 20$ ממחיר הבאדס המקוריות.
הבאדס פלוס שמרו על עיצוב זהה לזה של הבאדס המקוריות, אך הסוקרים שיבחו את איכות הצליל והמיקרופון המשופרת ואת חיי הסוללה שהאריכו משמעותית.
בנוסף, נכלל מנהל התקן שני לבס כדי לשפר את איכות השמע בתדרים נמוכים יותר.
אוזניות סמסונג גלקסי באדס לייב (SM-R180) הוכרזו ב-5 באוגוסט 2020 באירוע וירטואלי של Galaxy Unpacked.
הבאדס לייב היו ידועים בעיצוב ה"שעועית" שלהם על האוזן, בשונה מעיצוב האוזניות הקודמות בסדרה, ונוסף בהם גם ביטול רעשים אקטיבי.
הבאדס לייב זכו לשבחים על העיצוב שלהם, אך ספגו ביקורת על ביטול הרעשים הלא יעיל.
אוזניות סמסונג גלקסי באדס פרו (SM-R190) הוכרזו ב-14 בינואר 2021 והושקו למחרת, ב-15 בינואר.
הבאדס פרו שיפרו את העיצוב של אוזניות הבאדס פלוס וכללו אודיו משופר, טכנולוגיית מעקב וביטול רעשים אקטיבי.
הם זכו לשבחים על העיצוב ואיכות הצליל המשופרים שלהם, אך ספגו ביקורת על חיי הסוללה שלהם שמספיקים ל-5 שעות כאשר ביטול הרעשים מופעל.
אוזניות סמסונג גלקסי באדס 2 (SM-R177) הוכרזו ב-11 באוגוסט 2021 ב-Galaxy Unpacked לצד ה-Galaxy Watch 4. הבאדס 2 נתפסו כיורשות של באדס פלוס, שהופסקו בעקבות ההכרזה.
הבאדס כוללות ביטול רעשים אקטיבי, ומחירן נמוך מזה של הבאדס פרו, והן זכו לשבחים על הביצועים שלהם ביחס למחיר.
אוזניות גלקסי באדס 2 פרו (SM-R510) הוכרזו ב-10 באוגוסט 2022 ב-Galaxy Unpacked לצד ה-Galaxy Watch 5. הבאדס 2 פרו נתפסו כיורשות של הבאדס פרו, שהופסקו בעקבות ההכרזה.
אוזניות באדס 2 פרו כוללות ביטול רעשים אקטיבי, תמיכה בשמע Hi-Fi של 24 סיביות (רק עבור מכשיר סמסונג עם One UI 4.0 ומעלה) ושמע משופר של 360 מעלות.
הן שוחררו ב-26 באוגוסט 2022 במחיר השקה של 229.99 דולר, עליית מחיר של 30 דולר בהשוואה לאוזניות באדס פרו המקוריות.
אוזניות גלקסי באדס FE (קיצור של "Fan Edition", מהדורת מעריצים) שוחררו ב-5 באוקטובר 2023 במחיר של 100 דולר, ושווקו כחלופה משתלמת לשאר דגמי גלקסי באדס.
המפרט שלו כולל חיי סוללה של 30 שעות עם ביטול רעשים אקטיבי ודירוג עמידות למים IPX2, בניגוד ל-IPX7 של הפרו 2.
גלקסי באדס 3 וגלקסי באדס 3 פרו
אוזניות גלקסי באדס 3 (SM-R530) ואוזניות גלקסי באדס 3 פרו (SM-R630).